Nem jöttem volna én ide (1)
Nem jöttem volna én ide,
Csalogattak engem ide;
Barna leány szemöldöke
Csalogatott engem ide.
     Bár ne csalogatott volna,
     Most a világ nem csufolna!

Barna leány, de megcsaltál,
De kedves szeretőm voltál:
Csalogattad hív szivemet,
Mig hállódba keritetted.
     Holott talán nem egyenes
     Indulattal voltál teljes!

Én nem tudom, mi az oka,
Hogy a világ illy mostoha.
Irigyli a szeretetet,
A melly ad csendes életet.
     Pedig a nélkül az élet
     Csupa kin, gyötrelem lehet.
Népköltészet